APSTIPRINĀTS

ar iepirkuma komisijas sēdes

2015.gada 9.novembra lēmumu

**IEPIRKUMA PROCEDŪRAS**

**“Jauna piekabināma greidera piegāde Valkas novada pašvaldības autoceļu uzturēšanai”**

 **ID Nr. VND/2015/37M**

NOLIKUMS

**1.Pasūtītājs**

**Valkas novada dome,**

Semināra iela 9, Valka, Valkas novads, LV-4701

reģ.Nr. 90009114839

banka: AS „SEB banka”

bankas kods: UNLALV2X

konta Nr. LV62UNLA0050014277068

tālrunis: 64707620

fakss: 64707493

e-pasts: novads@valka.lv

Kontaktpersona: Ilona Freimane, tel. 64707480, e-pasts: ilona.freimane@valka.lv .

Tehniskajos jautājumos Valkas pagasta pārvaldes vadītājs Jānis Lapsa tālr.64781371

**2.Iepirkuma priekšmets un apjoms**

“Jauna piekabināma greidera piegāde Valkas novada pašvaldībai autoceļu uzturēšanai”

 Saskaņā ar tehnisko specifikāciju (1.pielikums).

CPV kods 43312100-4

**3.Līguma izpildes laiks un vieta**

3.1.Līguma izpildes laiks – 30 dienas no līguma noslēgšanas dienas.

3.2.Valkas novads, Valka.

**4.Piedāvājuma iesniegšanas vieta, datums un laiks**

4.1.Piedāvājumi jāiesniedz līdz 2015.gada 23.novembrim plkst.14:00 Valkas novada domē, Beverīnas ielā 3, Valkā, Valkas novadā, LV-4701.

4.2.Izmantojot pasta pakalpojumus, tiks izskatīti tikai tie pretendentu piedāvājumi, kas saņemti līdz 2015.gada 23.novembrim plkst. 14:00.

4.3. Piedāvājumi, kas tiks saņemti pēc 4.1. un 4.2.punktos minētā termiņa, netiks vērtēti un tiks nosūtīti atpakaļ iesniedzējam neatvērti.

**5.Piedāvājuma derīguma termiņš**

Piedāvājumam jābūt spēkā vismaz 90 dienas no piedāvājumu iesniegšanas termiņa beigām.

**6.Piedāvājuma varianti un apjoms**

Pretendentam ir tiesības iesniegt tikai vienu piedāvājuma variantu par visu iepirkuma apjomu.

**7.Prasības piedāvājumu iesniegšanai un noformēšanai**

7.1.Piedāvājumi par visu iepirkuma apjomu iesniedzami latviešu valodā **vienā oriģinālā** (uz piedāvājuma uzraksts „ORĢINĀLS”) un **vienā kopijā** (uz piedāvājuma uzraksts „KOPIJA”).

7.2.Piedāvājuma lapām jābūt cauršūtām ar diegu un sanumurētām, ar satura rādītāju. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmoga nospiedumu apliecina pretendenta pārstāvis.

7.3. Piedāvājumam jābūt ievietotam aizlīmētā un aizzīmogotā iepakojumā. Uz iepakojuma ir jānorāda:

7.3.1. Pasūtītāja nosaukums un adrese;

7.3.2. Pretendenta nosaukums un adrese;

7.3.3. atzīme: Piedāvājums iepirkuma procedūrai **“Jauna piekabināma greidera piegāde Valkas novada pašvaldībai autoceļu uzturēšanai”**, iepirkuma Id. Nr. VND/2015/37M, neatvērt līdz 2015.gada 23.novembrim plkst. 14:00.

7.4.Piedāvājumi jānogādā personiski vai pa pastu.

7.5.Pretendenti pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

**8. Iepirkuma izskaidrojumi**

8.1.Iespējamais pretendents, kurš pieprasa izskaidrojumu par kādu no nolikumā vai tai pievienotajos dokumentos minētajiem punktiem, rakstiski, izmantojot pastu vai faksu, nosūta konkretizētu lūgumu, adresējot to iepirkuma komisijai.

8.2.Iepirkuma komisija izskaidrojumus par kādu no nolikumā vai tam pievienotajos dokumentos minētajiem punktiem ievieto mājaslapā [www.valka.lv](http://www.valka.lv), kā arī nosūta pa faksu iesniedzējam. Pasūtītājs uzskatīs, ka mājaslapā publicētā informācija ir darīta zināma visiem pretendentiem**.**

**9**.**Pretendentu atlases prasības**

9.1. Iepirkumā var piedalīties jebkura juridiska tiesībspējīga un rīcībspējīga persona vai personu apvienība, kura atbilst visām iepirkuma dokumentos noteiktajām prasībām un var nodrošināt iepirkuma izpildi.

9.2. Pasūtītājs izslēdz pretendentu no dalības iepirkumā jebkurā no šādiem gadījumiem:

9.2.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

9.2.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

9.2.3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi 9.2.1. vai 9.2.2. apakšpunktā minētie nosacījumi.

**10. Iesniedzamie dokumenti**

**10.1. Pretendentu atlases dokumenti**

10.1.1. Vispārēja informācija par pretendentu, iesniedzama atbilstoši Nolikumam pievienotajai formai (2.pielikums).

10.1.2. Uzņēmumu reģistra vai līdzvērtīgas uzņēmējdarbību reģistrējošas iestādes ārvalstīs izdotas reģistrācijas apliecības kopija (ja reģistrācijas apliecība izsniegta).

**10.2. Tehniskais piedāvājums**

10.2.1. Tehnisko piedāvājumu sagatavo saskaņā ar tehnisko specifikāciju (1.pielikums) un Tehniskā piedāvājuma formu (1.pielikums).

10.2.2. Preču nosaukumi, parametri, nedrīkst rakstīt tikai atbilst/neatbilst un nedrīkst lietot vārdus „ne mazāk”, „ne lielāks”, „vismaz” , „ne vairāk”, „vai ekvivalents”. Ja tiks lietoti iepriekš minētie vārdi, Iepirkumu komisija uzskatīs par neatbilstošu un neprecīzu piedāvājumu un izslēgs no turpmākās vērtēšanas.

**10.4. Finanšu piedāvājums**

10.4.1. Finanšu piedāvājumā norāda cenu bez pievienotās vērtības nodokļa (PVN), PVN un līguma kopējo cenu, par kādu tiks veikta piegāde.

10.4.2. Finanšu piedāvājumu sagatavo atbilstoši Nolikumam pievienotajai finanšu piedāvājuma formai (4.pielikums).

**11. Piedāvājumu vērtēšana un piedāvājuma izvēles kritēriji**

**11.1. Vispārīgie noteikumi**

11.1.1. Publisko iepirkuma likuma 82 panta (5) daļas 1.,2. un 3.punktā minēto apstākļu esamību pasūtītājs pārbauda atbilstoši Publisko iepirkuma likuma 82 panta (7) daļā noteiktajam. konstatējot Publisko iepirkuma likuma 82 (5) daļas 2.punktā minēto apstākļu esamību, pasūtītājs rīkojās saskaņā ar Publisko iepirkumi likuma 82 panta (8) daļas otrajā punktā noteikto.

11.1.2. Piedāvājumus izskata iepirkuma komisija (turpmāk tekstā – komisija), kas izvērtē pretendentu un to piedāvājumu atbilstību nolikuma prasībām, kā arī izvēlas piedāvājumu ar **viszemāko cenu.** Komisija darbojas un lēmumus pieņem slēgtā sēdē.

11.1.3. Nepieciešamības gadījumā pretendenta iesniegtās informācijas precizēšanai un pilnīgai piedāvājuma izvērtēšanai komisija var pieprasīt pretendentam papildus informāciju.

**11.2. Piedāvājuma noformējuma pārbaude**

11.2.1. Piedāvājumu noformējuma pārbaudes laikā komisija pārbauda, vai iesniegtie piedāvājumi sagatavoti un noformēti atbilstoši Nolikuma 7.punktā norādītajām prasībām.

11.2.2. Ja piedāvājums nav noformēts atbilstoši nolikuma prasībām un noformējuma neatbilstība ir tik būtiska, ka varētu ietekmēt iepirkuma rezultātu, komisija piedāvājumu tālāk neizskata.

**11.3. Pretendentu atlase**

11.3.1. Pēc piedāvājuma noformējuma pārbaudes komisija veic pretendentu atlasi.

11.3.2. Pretendentu atlases laikā komisija noskaidro pretendentu atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem pārbaudot pretendenta atbilstību katrai nolikumā izvirzītajai prasībai.

11.3.3. Pretendentu atlases laikā komisija pārbauda, vai pretendents ir iesniedzis visus nolikumā pieprasītos dokumentus.

11.3.4. Ja kāds no iesniegtajiem dokumentiem neapliecina pretendenta atbilstību izvirzītajiem atlases nosacījumiem vai pretendents ir iesniedzis nepatiesu informāciju savas kvalifikācijas novērtēšanai vai vispār nav sniedzis informāciju, komisija turpmāk tā piedāvājumu neizskata.

**11.4. Tehnisko piedāvājumu atbilstības pārbaude.**

11.4.1. Pēc pretendentu atlases komisija veic tehnisko piedāvājumu atbilstības pārbaudi.

11.4.2.Tehnisko piedāvājumu atbilstības pārbaudes laikā komisija izvērtē tehnisko piedāvājumu atbilstību nolikumā norādītajai tehniskai specifikācijai.

11.4.3. Tehniskā piedāvājuma atbilstības pārbaudē var tikt pieaicināts speciālists.

11.4.4. Ja pretendenta tehniskais piedāvājums neatbilst Tehniskajās specifikācijas prasībām, komisija turpmāk šo piedāvājumu neizskata.

**11.5. Finanšu piedāvājuma vērtēšana.**

11.5.1. Komisija vērtē un salīdzina tikai to pretendentu finanšu piedāvājumus, kuru piedāvājumi nav noraidīti noformējuma pārbaudes, pretendentu atlases vai tehnisko piedāvājumu atbilstības pārbaudes laikā.

11.5.2. Komisija izvēlas piedāvājumu ar viszemāko cenu, kas atbilst nolikuma prasībām.

11.5.3. Piedāvājumu vērtēšanas laikā komisija pārbauda, vai finanšu piedāvājumā nav aritmētisku kļūdu, kā arī izvērtē un salīdzina finanšu piedāvājumu cenas.

11.5.4. Ja finanšu piedāvājumā konstatēta aritmētiska kļūda, komisija izlabo to. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas ir labotas. Vērtējot finanšu piedāvājumu, komisija ņem vērā labojumus.

11.5.5. Gadījumā, ja iepirkuma procedūrai tiks iesniegts tikai viens piedāvājums, kas pilnībā atbildīs nolikuma prasībām, pretendents, kas iesniedzis šo piedāvājumu, var tikt atzīts par iepirkuma procedūras uzvarētāju.

**12. Iepirkuma līgums**

12.1. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar Nolikuma noteikumiem.

12.2. Iepirkuma līgums tiek slēgts, ņemot vērā piedāvājumā norādītās cenas.

12.3. Maksājumi tiek veikti 30 dienu laikā pēc greidera piegādes.

12.4. Pretendentam ir jāparaksta Iepirkuma līgums 10 dienu laikā no Pasūtītāja uzaicinājuma brīža. Ja minētajā termiņā Pretendents nav parakstījis līgumu un/vai iesniedzis Pasūtītājam, uzskatāms, ka Pretendents ir atteicies no līguma parakstīšanas.

**13. Iepirkuma komisijas tiesības un pienākumi**

**13.1. Iepirkuma komisijas tiesības**

13.1.1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai.

13.1.2. Pieaicināt ekspertu ar padomdevēja tiesībām.

13.1.3. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.

13.1.4. Noraidīt piedāvājumu, ja tiek konstatēts, ka iesniegts nolikuma prasībām neatbilstošs piedāvājums vai ir sniegta nepilnīga vai nepatiesa informācija.

13.1.5. Izvēlēties piedāvājumu, kas atbilst visām nolikuma prasībām un ir ar viszemāko cenu.

13.1.6. Izvēlēties nākamo piedāvājumu, ja izraudzītais pretendents atsakās slēgt iepirkuma līgumu ar pasūtītāju.

13.1.7. Apskatīt greideri, vienu dienu pirms tam informējot Pretendentu par apskates laiku.

13.1.8. Pieņemt lēmumu par iepirkuma līguma slēgšanu.

**13.2. Iepirkuma komisijas pienākumi**

13.2.1. Nodrošināt iepirkuma procedūras norisi un dokumentēšanu.

13.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

13.2.3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par Nolikumu.

13.2.4. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu.

13.2.5. Trīs darba dienu laikā pēc lēmuma par iepirkuma procedūras rezultātiem pieņemšanas, paziņot to pretendentiem.

**14. Pretendenta tiesības un pienākumi**

**14.1. Pretendenta tiesības:**

14.1.1. Pieprasīt papildu informāciju par nolikumu.

14.1.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu. Piedāvājums atsaucams vai maināms, pamatojoties uz rakstveida iesniegumu, kas saņemts līdz pieteikumu iesniegšanas termiņa beigām un apstiprināts ar pretendenta zīmogu un pārstāvja parakstu.

14.1.3. Pārsūdzēt iepirkumu komisijas lēmumu Administratīvajā rajona tiesā Administratīvā procesa likumā noteiktajā kārtībā.

**14.2. Pretendenta pienākumi:**

14.2.1. Sagatavot piedāvājumus atbilstoši Nolikuma prasībām.

14.2.2. Sniegt patiesu informāciju.

14.2.3.Sniegt rakstiskas atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai pretendenta norādītajos termiņos.

14.2.4. Segt visas izmaksas, kas saistītas ar piedāvājumu sagatavošanu un iesniegšanu.

Pielikumi:

1.pielikums - Tehniskā specifikācija un tehniskā piedāvājuma forma.

2.pielikums - Pretendenta pieteikuma forma.

3.pielikums - Finanšu piedāvājuma forma.

Iepirkumu komisijas priekšsēdētājs V.Zariņš

1.pielikums

**TEHNISKĀ SPECIFIKĀCIJA**

**“Jauna piekabināma greidera piegāde Valkas novada pašvaldībai autoceļu uzturēšanai”**

**iepirkumam Nr. VND/2015/37M**

Preču nosaukumi, parametri, nedrīkst rakstīt tikai atbilst/neatbilst un nedrīkst lietot vārdus „ne mazāk”, „ne lielāks”, „vismaz”, „ne vairāk”, „vai ekvivalents”. Ja tiks lietoti iepriekš minētie vārdi, Iepirkumu komisija uzskatīs par neatbilstošu un neprecīzu piedāvājumu un izslēgs no turpmākās vērtēšanas.

Iepirkuma priekšmets: **“Jauna piekabināma greidera piegāde Valkas novada pašvaldībai autoceļu uzturēšanai”**

 **TEHNISKĀ SPECIFIKĀCIJA**

|  |  |  |
| --- | --- | --- |
| Pozīcija | Prasība | Pretendenta piedāvājums |
| Greidera tips | Piekabināms |  |
| Greiderlāpstu skaits | 1 |  |
| Garums (mm) | Ne vairāk kā 6000 |  |
| Augstums (transporta stāvoklī) (mm) | Ne vairāk kā 2600 |  |
| Darba platums(mm) | Regulējams hidraulirauliskiVismaz no 3400mm līdz 4000 mm |  |
| Greiderlāpstas slīpuma leņķis (grādi) | Regulējams hidrauliski-ne mazāk kā +/-10 |  |
| Greiderlāpstas sagāzuma leņķis (grādi) | Regulējams hidrauliski-ne mazāk kā +/-6 |  |
| Greiderlāpstas sānu izbīde (mm) | Regulējama hidrauliski-ne mazāk kā +/-550 |  |
| Greiderlāpstas naža materiāls | RAEX 400vai analogs |  |
| Atbalstriteņu skaits | 4 |  |
| Atbalstriteņu izvietojums | Balansiera  |  |
| Riepas, diski | 400/60 R 15,5 |  |
| Aprīkojums: | Rāmis papildus atsvaru novietošanai |  |
|  | Signālgaismas |  |
|  | Bākuguns |  |
| Pārdevēja garantija | Vismaz 1 gads no piegādes datuma  |  |
| Piegādes laiks |  30 dienu laikā no līguma noslēgšanas |  |

*(Pretendents var uzskaitīt bez tehniskajā specifikācijā norādītā aprīkojuma vēl papildus aprīkojumu, ja uzskata, ka tas ir būtiski. Pretendents drīkst pievienot bukletus, fotogrāfijas un citus materiālus.)*

Pretendenta vadītāja vai vadītāja pilnvarotas personas paraksts:

2.pielikums

Pretendenta pieteikuma forma

**PRETENDENTA PIETEIKUMS**

**“Jauna piekabināma greidera piegāde Valkas novada pašvaldībai autoceļu uzturēšanai”**

**Iepirkuma id. Nr. VND/2015/37M**

1. Iesniedza

|  |  |
| --- | --- |
| Pretendenta nosaukums (fiz.pers.- vārds, uzvārds) | Rekvizīti |
|  | Reģ.Nr. (fiz.pers. – personas kods):Adrese:Konta Nr.BankaKods |

1. Kontaktpersona

|  |  |
| --- | --- |
| Vārds, uzvārds |  |
| Adrese |  |
| Tālrunis/fakss |  |
| e-pasta adrese |  |

1. Mēs apņemamies piegādāt greideri Valkas novada pašvaldības autoceļu uzturēšanai”
2. \_\_\_\_\_\_\_\_\_ (Marka, modelis), izlaiduma gads \_\_\_\_\_\_\_\_\_, saskaņā tehnisko specifikāciju.

 4.Līguma slēgšanas tiesību piešķiršanas gadījumā līgumu no mūsu puses parakstīs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Vārds, Uzvārds, amats)

Pretendenta vadītāja vai vadītāja pilnvarotas personas paraksts:

3.pielikums

Finanšu piedāvājuma forma

**FINANŠU PIEDĀVĀJUMS**

**“Jauna piekabināma greidera piegāde Valkas novada pašvaldībai autoceļu uzturēšanai”**

**Iepirkuma id. Nr. VND/2015/37M**

Mēs piedāvājam piegādāt iepirkumā **“Jauna piekabināma greidera piegāde Valkas novada pašvaldībai autoceļu uzturēšanai”** identifikācijas Nr. VND/2015/37 M, tehniskajai specifikācijai atbilstošu greideri piedāvājuma derīguma periodā par šādu cenu:

**Kopējā piedāvājuma summa bez PVN EUR**

 + PVN EUR \*

 Kopā EUR

Greideris tiks piegādāts \_\_\_ dienu laikā no līguma noslēgšanas dienas.

Pretendenta vadītāja vai vadītāja pilnvarotas personas paraksts:

\*Ja Pretendents nav PVN maksātājs, PVN ailē summu nenorāda.

##